
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση μεταφοράς συντελεστή δόμησης σύμφωνα με το ν. 

880/1979 ... ί 

' Εγκριση τοπικού ρυμοτομικού σχεδίου σε περιοχή εκτός του εγκε¬ 
κριμένου ρυμοτομικού σχεδίου του οικισμού «Πλαγιά» Κόνι¬ 
τσας (Ν. Ιωαννίνων) . 2 

Τροποποίηση του ρυμοτομικού σχεδίου Γλυφάδας (Αττικής ) και 
επιβολή προκηπίου . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση μεταφοράς συντελεστή δόμησης σύμφωνα με το ν. 

880/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 880/1979 «περί καθορισμού ανωτάτου 
ορίου συντελεστού δομήσεως εισαγωγής του θεσμού μεταφοράς συντε- 
λεστού δομήσεως και ετέρων τινών διαρρυθμίσεων της πολεοδομικής 
νομοθεσίας» (ΦΕΚ 58/Α) και ειδικότερα το άρθρο 2. 

2. Τις διατάξεις του π. δ/τος 470/1979 «περί του μετασχηματι¬ 
σμού των συντελεστών δομήσεως εις εμβαδά κατά την εφαρμογή του 
ν. 880/1979» (ΦΕΚ 138/Α). 

3. Τις διατάξεις του π. δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979»(ΦΕΚ 
154/Α). 

4. Τις διατάξεις του ν. 1032/1980 «περί συστάσεως Υπουργείου 
Χωροταξίας Οικισμού και Περιβάλλοντος » (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 (παρ. 1). 

6. Τις υπ’ αριθ. 367/1984 και 468/1984 γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλλοντος. 

7. Την υπ’ αριθ. 297882/1984 πράξη συναίνεσης του Παναγιώτη 
Δ. Σκαλτσούνη και Ευγενίας χήρας Βασιλείου Σόμπολα αποκλειστι¬ 
κών συγκυριών του πιο κάτω περιγραφομένου βαρυνομένου ακινήτου. 

8. Την από 4.12.1985 (αριθ. πρωτ. 82907/4.12.85) αίτηση του 
Παναγιώτη Δ. Σκαλτσούνη για χορήγηση τίτλου για μέρος του συντε¬ 
λεστή δόμησης. 


9. Την κατόπιν αυτοψίας του Αρχιτέκτονος του Δήμου Ιωαννιτών 
Γεωργίου Μαρούφωφ επιβεβαίωση των εμπλεκομένων στον υπολογι¬ 
σμό του μεταφερομένου συντελεστή δόμησης στοιχείων του ακινήτου 
της οδού Ασωπίου 7 στα Ιωάννινα, με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασίζουμε: 

"Αρθρο 1. 

1. Εγκρίνεται η μεταφορά μέρους του συντελεστή δόμησης του 
ακινήτου (βαρυνομένου) που βρίσκεται στην οδό Ασωπίου αριθ. 7 του 
ρυμοτομικού σχεδίου Ιωαννίνων (που χαρακτηρίστηκε διατηρητέο ως 
ιστορικό μνημείο με το από 16/11/1936 β. δ/γμα «περί διατηρή- 
σεως ως ιστορικού μνημείου της οικείας Μισίου εν Ιωαννίνοις» (ΦΕΚ 
518/Α). Του κτιρίου αυτού την αποκλειστική εξ αδιαιρέτου κυριότητα 
έχουν οι συναινούντες για τη μεταφορά αυτού του συντελεστή Παναγι¬ 
ώτης Δ. Σκαλτσούνης και Ευγενία χήρα Βασιλείου Σόμπολα, όπως το 
βαρυνόμενο ακίνητο φαίνεται με στοιχεία Α, Β, Γ, Δ, Ε, Ζ, Η, Θ, I 
και Α στο σχετικό πρωτότυπο διάγραμμα σε κλίμακα 1:100 που έχει 
θεωρηθεί από τον Προϊστάμενο της ϊΗευθύνσεως Πολεοδομικών 
Εφαρμογών με την υπ’ αριθ. 3639/1986 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μετα¬ 
φοράς είναι τα εξής: 

α) Εμβαδόν οικοπέδου =1.139,20 τετρ. μέτρα. 

β) Συντελεστής δομήσεως=1,8. 

γ) Δομήσιμες επιφάνειες= 1.139,20x1,8=2050,56 τετρ. μέτρα. 

δ) Δομημένη επιφάνειας=554,10+549,43=1103,53 τετρ. μέ¬ 
τρα. 

ε) Δομήσιμη επιφάνεια για την οποία υφίσταται δικαίωμα μεταφο¬ 
ράς συντελεστή δόμησης 2050, 56—1.103,53=947,03 τετρ. μέτρα. 

στ) Εγκρίνεται η χορήγηση τίτλου μεταφοράς συντελεστή δόμησης 
για 927,03 τετρ. μέτρα. 

Άρθρο 2. * 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Έγκριση τοπικού ρυμοτομικού σχεδίου σε περιοχή εκτός του εγκεκρι¬ 
μένου ρυμοτομικού σχεδίου του οικισμού «Πλαγιά» Κόνιτσας (Ν. 
Ιωαννίνων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
και ειδικότερα το άρθρο 43 (παρ. 8). 

2. Τις διατάξεις του ν. 998/1979 «περί προστασίας των δασών 
και των δασικών εν γένει εκτάσεων της Χώρας» (ΦΕΚ 289/Α) και 
ειδικότερα το άρθρο 49 παρ. 2 και 4. 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23. 

4. Την Τ53/7.8.1985 απόφαση του κ. Πρωθυπουργού «Περί ανά¬ 
θεσης αρμοδιοτήτων Υπουργού Γεωργίας στον Αναπληρωτή Υπουργό 
Γεωργίας κ. Γ. Μωραΐτη (ΦΕΚ 487/Β/85). 

5. Την 91/1985 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος, με πρόταση του Υπουργού Περι¬ 
βάλλοντος, Χωροταξίας και Δημοσίων Έργων και του Αναπληρωτή 
Υπουργού Γεωργίας, αποφασίζουμε: 


Άρθρο 1. 

Εγκρίνεται τοπικό ρυμοτομικό σχέδιο σε περιοχή που βρίσκεται 
εκτός του εγκεκριμένου ρυμοτομικού σχεδίου του οικισμού «Πλαγιά» 
Κόνιτσας (Ν. Ιωαννίνων) στη θέση «Κρούσενα» για τη μεταφορά κατο- 
λισθέντος οικισμού με τη δημιουργία: α) των υπ’ αρ. 1, 2, 3, 4, 5, 
6, 7, και 8 οικοδομικών τετραγώνων, β) χώρου Πνευματικού κέ¬ 
ντρου, γ) χώρων κοινοχρήστου πρασίνου, κοινοχρήστων χώρων και 
χώρου στάθμευσης αυτοκινήτων, όπως φαίνεται στο σχετικό πρωτό¬ 
τυπο διάγραμμα σε κλίμακα 1:1000, που έχει θεωρηθεί από τον 
Προϊστάμενο της Διεύθυνσης Πολεοδομικών Εφαρμογών με την υπ’ 
αριθ. 377/1986 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, Ο ΑΝΑΠΛΗΡΩΤΗΣ 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΥΠΟΥΡΓΟΣ ΓΕΩΡΓΙΑΣ 

ΕΥΑΓΓΕΛΟΣ ΚΟΥΛΟΥΜΠΗΣ ΓΕΩΡΓΙΟΣ ΜΩΡΑΪΤΗΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟΝ) 


( 3 ) 

Τροποποίηση του ρυμοτομικού σχεδίου Γλυφάδας (Αττικής ) και επι¬ 
βολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 6/τος «περί σχεδίων πόλεων κλπ».της 17 
Ιουλίου 1923, όπως μεταγενέστερα τροποποιήθηκαν και συμπληρώ¬ 
θηκαν και ειδικότερα τα άρθρα του 3, 9 και 70. 

2. Τις διατάξεις του ν. 947/1979 (ΦΕΚ 169/Α) και ειδικότερα 
το άρθρο του 62 παρ. 1. 

3. Τις διατάξεις του ν. 1032/1980 (ΦΕΚ 57/Α) και ειδικότερα 
τα άρθρα του 2, 3 και 7. 

4. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

5. Την υπ’ αρ. 199/1983 γνωμοδότηση του Δημοτικού Συμβου¬ 
λίου Γλυφάδας Αττικής. 

6. Τις υπ’ αριθ. 427/84 και 43/85 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

7. Την υπ’ αριθ. 35/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Γλυφάδας (Ατ¬ 
τικής) στην περιοχή Καρβελά και ειδικότερα στα υπ’ αρ. 442, 443, 
452, 460 και 461 οικοδομικά τετράγωνα με κατάργηση της μεταξύ 
αυτών οδού Αργυροκάστρου, τη δημιουργία νέων οδών κατ’ επέκταση 

υφισταμένων από την οποία προκύπτουν και τα υπ’ αρ. 452α και 
452β οικοδομικά τετράγωνα, όπως φαίνεται στο σχετικό πρωτότυπο 
διάγραμμα σε κλίμακα 1:500 που έχει θεωρηθεί από τον Προϊστά¬ 
μενο της Δ/νσης Πολεοδομικών Εφαρμογών με την υπ’_ αρ. 
5924/1986 πράξη του και που συνοπτικό του αντίτυπο δημοσιεύεται 
με το διάταγμα αυτό. 

Άρθρο 2. 

1. Καταργείται το προβλεπόμενο από το εγκεκριμένο σχέδιο προ¬ 
κήπιο των οικοπέδων στα οικοδομικά τετράγωνα που τροποποιούνται 
με το άρθρο 1 του παρόντος. 

2. Στο πρόσωπο των οικοπέδων οικοδομημένων ή μη των κειμέ¬ 
νων στα υπ’ αρ. 442, 443, 452α, 452β, 452, 460 και 461 οικοδο¬ 
μικά τετράγωνα επιβάλλεται προκήπιο πλάτους τεσσάρων (4) μέτρων 
όπως φαίνεται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 









